PATVIRTINTA

Šiaulių Zoknių progimnazijos direktoriaus

2017 m. rugpjūčio 31 d. įsakymu Nr.1-79

**ŠIAULIŲ ZOKNIŲ PROGIMNAZIJOS KARJEROS UGDYMO SPECIALISTO PAREIGYBĖS** **APRAŠYMAS**

**I SKYRIUS**

**BENDROJI** **DALIS**

1. Karjeros ugdymo specialisto pareigybė yra priskiriama specialistų pareigybių grupei.

2. Pareigybės lygis: A.

3. Pareigybės paskirtis: organizuoti karjeros paslaugų koordinavimą progimnazijoje.

4. Karjeros ugdymo specialistas pavaldus direktoriui ir direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Karjeros ugdymo specialisto pareigybei keliami kvalifikaciniai reikalavimai:
5.1. turėti aukštąjį universitetinį arba jam prilyginamą išsilavinimą;

5.2. Profesinio orientavimo konsultantas privalo būti susipažinęs su ugdymo karjerai sritį reglamentuojančiais teisės aktais;
 5.3.gerai mokėti naudotis interneto naršykle, elektroninio pašto programa, MS Office ar kitais progimnazijos veikloje naudojamais programiniais paketais ir gebėti taikyti informacines technologijas savo darbe;
 5.4. gerai mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

5.5. turėti psichologijos pagrindus;

5.6. žinoti ir išmanyti darbuotojų saugos ir sveikatos, gaisrinės saugos, elektrosaugos reikalavimus;

5.7. pagal kompetenciją taikyti savo darbe ugdymą reglamentuojančius teisės aktus;

5.8. planuoti ir organizuoti savo veiklą, spręsti iškilusias problemas ir konfliktus, dirbti komandoje;

5.9. gebėti kaupti, sisteminti, apibendrinti informaciją ir rengti išvadas.

6. Karjeros ugdymo specialistas savo veikloje vadovaujasi Lietuvos Respublikos švietimo įstatymu, progimnazijos nuostatais, darbo tvarkos taisyklėmis, bendruomenės narių elgesio ir etikos normomis, ugdymo planais, profesinio orientavimo konsultanto pareigybės aprašymu, progimnazijos direktoriaus įsakymais ir kitais ugdymą reglamentuojančiais teisės aktais.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

7. Organizuoti profesinį veiklinimą pagal SKU modelį: pažintinius vizitus, renginius, ekskursijas, susitikimus su švietimo įstaigų atstovais, darbdaviais ir kitais asmenimis.

8. Lydėti mokinius į ugdymo karjerai renginius.

9. Teikti asmenines ir grupines konsultacijas karjeros klausimais mokiniams ar jų tėvams.

10. Fiksuoti progimnazijos veiklos ir SKU Google kalendoriuose ugdymo karjerai renginius; vykdyti jų viešinimą progimnazijos svetainėje, pagal galimybes kituose informaciniuose leidiniuose.

11. Teikti karjeros planavimui bei vystymui (plėtojimui) reikalingą informaciją mokiniams ir kitai mokyklos bendruomenei – pasitelkiant MANO kitas IT informuoti apie dalyvavimo galimybę ugdymo karjerai renginiuose.

12. Supažindinti ir informuoti mokinius, mokytojus, tėvus su mokykloje teikiamomis karjeros paslaugomis, programomis, mokymo formomis, ugdomomis kompetencijomis bei mokymosi sąlygomis; dalyvauti tėvų susirinkimuose, klasių valandėlėse.

13. Teikti I–IV klasių mokiniams pažintinę informaciją apie darbą ir profesijų pasaulį, supažindinti V–VIII klasių mokinius su informacija apie miesto gimnazijas, profesinio rengimo centrą, jų vykdomas mokymo ir studijų programas, priėmimo taisykles; V–VIII klasių mokiniams organizuoti mokymus apie karjeros plano pildymą.

14. Organizuoti bendradarbiavimą su pramonės įmonėmis, profesinio rengimo centru, kitomis institucijomis.

15. Organizuoti ugdymo karjerai renginius progimnazijoje pagal patvirtintą metinį (mėnesio) planą.

16. Dalyvauti rengiant mokinių individualius ugdymosi planus.

17. Vykdyti progimnaziją baigusių mokinių karjeros stebėseną. Kasmet rugsėjo mėnesį progimnazijos bendruomenei pateikti 8-tokų tolimesnio pasirinkimo statistiką.

18. Dalyvauti progimnazijos metinio plano ir strateginio plano rengime.

19. Bendradarbiaujant su klasių vadovais organizuoti mokinių „Karjeros plano" pildymą.

20. Vykdyti ir kitas su karjeros paslaugomis mokykloje susijusias funkcijas, jeigu tai yra reikalinga sklandžiam karjeros paslaugų sistemos funkcionavimui (progimnazijos svetainės „Ugdymas karjerai" rubrikos priežiūra, progimnazijos facebook administravimas ir t.t.).

21.Remiantis bendrais karjeros paslaugų sistemos tikslais ir uždaviniais, rekomendacijomis bei progimnazijos poreikiais organizuoti karjeros paslaugų koordinavimą progimnazijoje. Bendradarbiaujant su mokyklos bendruomene, teikti konsultacijas kitiems mokyklos mokytojams, specialistams ir administracijos atstovams, padėti integruoti ugdymą karjerai į mokomuosius dalykus.

22. Siekiant ugdyti mokinių socialines pilietines kompetencijas, plėtoti progimnazijoje savanorišką mokinių veiklą:

22.1. suburti mokinių savanorių komandą;

22.2. organizuoti savanorių teorinius mokymus, užsiėmimus (pagal poreikius ir galimybes);

22.3. užmegzti ryšius su Šiaulių mieste veikiančiomis savanoriškomis organizacijomis, burti bendrai veiklai;

22.4. aktyviai bendrauti ir bendradarbiauti su SKU socialiniais partneriais, dalyvauti SKU socialinių partnerių organizuojamuose socialiniuose - pilietiniuose renginiuose, akcijose;

22.5. pildyti SKU kalendorių: sekti socialinių partnerių siūlomas veiklas, registruotis ir dalyvauti jose;

22.6. dalyvauti progimnazijoje organizuojamuose renginiuose, akcijose. Organizuoti akcijas;

22.7. organizuoti įvairią savanorišką veiklą progimnazijoje ( pagal poreikius ir galimybes);

22.8. bendrauti ir bendradarbiauti su progimnazijos mokytojais, klasių vadovais organizuojant socialinę - pilietinę veiklą.

23. Karjeros ugdymo specialistas veikia šiuo būdu:

23.1. bendradarbiauja ir koordinuoja savo veiklas kartu su administracija;

23.2. iškilus klausimams, į kuriuos atsakyti jis nekompetentingas, pasitelkia į pagalbą kitus švietimo pagalbos specialistus: socialinius pedagogus, psichologus ir kt.;

23.3. ugdymo karjerai procese pasitelkia mokyklos bendruomenę, švietimo pagalbos įstaigas, darbdavius ir jų organizacijas, kitus socialinius partnerius, visuomenines organizacijas, rėmėjus ir kitas suinteresuotas grupes, siekdamas užtikrinti mokinių poreikius atitinkantį ugdymą karjerai.

**IV SKYRIUS**

**MOKINIŲ SAUGUMO UŽTIKRINIMAS**

24. Karjeros ugdymo specialistas, įtaręs ar pastebėjęs žodines, fizines, socialines patyčias, patyčias kibernetinėje erdvėje bei smurtą, nedelsdamas įsikiša ir nutraukia bet kokius tokį įtarimą keliančius veiksmus ir toliau vadovaujasi progimnazijos nustatyta tvarka.

25. Karjeros ugdymo specialistas nedelsiant informuoja progimnazijos direktorių, pagalbos specialistus, pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų.

**V SKYRIUS**

**ŠIAS PAREIGAS EINANČIO DARBUOTOJO TEISĖS**

26. Karjeros ugdymo specialistas turi teisę:

26.1. kelti kvalifikaciją pagal jo pareigoms nustatytus kvalifikacinius reikalavimus;

26.2. nustatyta tvarka gauti Lietuvos Respublikos darbo kodekse nustatytas atostogas ir valstybės nustatytas lengvatas;

26.3. stažuotis kitose institucijose teisės aktų nustatyta tvarka;

26.4. bendradarbiauti su įvairiomis valstybinėmis ir savivaldybės įstaigomis, visuomeninėmis organizacijomis Lietuvos Respublikoje ir už jos ribų, vykdant valstybinę ir savivaldybės švietimo politiką;

26.5. burtis į savišvietos, kultūrines grupes, dalykines ir metodines sekcijas, būrelius ar susivienijimus;

26.6. dalyvauti mokyklos savivaldoje.

**VI SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

27. Karjeros ugdymo specialistas atsako už:

27.1. Lietuvos Respublikos įstatymų, kitų teisės aktų, progimnazijos nuostatų, darbo tvarkos taisyklių, mokytojo etikos normų laikymąsi;

27.2. tinkamą priskirtų funkcijų, direktoriaus ir direktoriaus pavaduotojo pavedimų atlikimą;

27.3. asmens duomenų apsaugą teisės aktų nustatyta tvarka.

28. Karjeros ugdymo specialistas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

29. Karjeros ugdymo specialistas už darbo drausmės pažeidimus gali būti atleistas iš pareigų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemiau pasirašę asmenys pasirašydami patvirtina, kad susipažino su Šiaulių Zoknių

progimnazijos karjeros ugdymo specialisto pareigybės aprašymu

|  |  |  |
| --- | --- | --- |
|  |  |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_